पटना सिटी| महाराष्ट्र की तर्ज पर तीन दिवसीय श्रीगणेश उत्सव समारोह 13 से 15 सितंबर तक श्रीगणेश उत्सव पटना सिटी मंडल की ओर से सनातन धर्मसभा भवन में आयोजित होगा। करीब दस फीट ऊंची श्रीगणेश की प्रतिमा स्थापित की जाएगी। यह जानकारी मंगलवार को आयोजन समिति के अध्यक्ष डाॅ. त्रिलोकी प्रसाद गोलवारा, उपाध्यक्ष अनंत अरोड़ा, शशिशेखर रस्तोगी, भगवती प्रसाद मोदी ने प्रेसवार्ता में दी। महासचिव विकास गुप्ता ने बताया कि 13 सितंबर को गणेश पूजन, कथा शाम सात बजे व रात 10 बजे आरती होगी। 15 सितंबर को विसर्जन शोभायात्रा निकाली जाएगी। मौके पर नैयर इकबाल आदि मौजूद रहे।